Ons het lekker gekuier. Hulle adverteer braaigeriewe by die swembad wat ons baie graag wou gebruik het, maar ons het nie charcoal saam gevat nie. Ons sou dit baie waardeer het as daar 'n winkeltjie op die perseel was waar 'n mens klein goeters kon gekoop het, insluitende charcoal, skyfies, koeldranke, ens. Daar is ook nie winkels naby geleë nie, dit sou nie 'n probleem gewees het nie, mits ons vooraf gewaarsku is en ons kon ons eie voorraad saam inpak. My voorstel sal wees om Dinner, Bed & Breakfast opsie te vat met bespreking, dan is alles ingesluit.
'n Heerlike hotelletjie met baie goeie geriewe en heerlike kos. Baie goeie beddegoed en handdoeke. Pragtige area. Die pad soontoe was net nogal uitdagend.
Personeel was vriendelik, veral die restaurant sin, kos was baie lekker. See-uitsig baie mooi. Ons hou nie daarvan om negatiewe resensies te gee nie, maar kamers het aandag nodig en ruik na muf en is nie die prys werd wat ons betaal het nie. Vir baie goedkoper is daar 'n ander hotel baie naby aan Hole in the Wall. Daar is nie ordentlike omheining om hotel nie, daar het 'n trop skape voor ons kamer verbygehardloop, so dit het nie vir ons veilig gevoel nie. Kussings op patio se stoele is baie vuil, ons het by ontvangs gaan vra vir skoon kussings, maar het niks gekry nie. Parkeerplek is baie ver van die kamers.
Dit was 'n onvergeetlike ervaring. Baie lekker geslaap met die see in die agtergrond. Heerlike kos bedien deur goed opgeleide vriendelike personeel. Dit was 'n voorreg om in die hotel te bly.
Ons het regtig baie lekker gebly in konteks van die Wildekus. Koffiebaai bly sentraal geleë en vorm 'n lekker basis vanwaar jy die omgewing kan verken. Altyd genoeg kos en inaggenome dat hulle nie naby enige groot verskaffers geleë is nie doen hulle "onder omstandighede" baie goed. Die teerpad van N2 na Koffiebaai gaan baie vinnig agteruit en kan jou vakansie ruïneer as jy een van daai slaggate tref met normale voertuig - ry maar stadig en sit so 35 min by jou reistyd.
Hotel is baie goed geleë op die strand. Kos is fantasties en baie. Kamer ruim en netjies met 'n privaat stoep.
Dit is nou 'n plek om lekker te ontspan. Buite by die swembad kan jy drankies bestel wat vir jou gebring word. Kos is baie smaaklik en wye verskeidenheid. Kamer wat ons gehad het was bo met privaat stoep. Sal weer gaan.
Die hotel het 'n baie goeie ligging, ons kamer het 'n see-uitsig gehad. Daar is so paar DStv-kanale beskikbaar, maar die krag het afgegaan teen so 20:00 die aand en die volgende oggend toe ons die hotel verlaat was dit nogsteeds af. Die aandete was buffet-styl, heel aangenaam, die ontbyt was ook goed gewees. Ons het apart vir die aandete betaal. Mens betaal sekerlik vir die ligging van die plek, maar met die krag wat af was het ek gevoel dat dit nie heeltemal waarde was vir die geld wat betaal is nie. Dit is 'n pragtige plek en baie netjies, die badkamer is net regtig baie oud met die stort in die bad en 'n stortgordyn - so die badkamer se vloer was die heeltyd nat gewees.
Die Ocean View Hotel is 'n wonderlike bestemming, en ons het die 4 dae vreeslik geniet. Die oujaarspartytjie was 'n bonus en die personeel het baie moeite gedoen om dit spesiaal te maak. Die kos was fenomenaal en uit die boonste rakke. Die kamers is skoon en die diens uitstekend. 'n Aanbeveling: 'n yskassie in die kamer om koeldranke koud te hou deur die dag kan 'n plus wees. Baie dankie, ons het heerlik gekuier.
Die Ocean View konsep is baie goed en die ligging langs die strand is baie ontspannend. Dit bied hope tyd vir ontspanning buitelug aktiwiteite en die geniet van die see. Die kos bied waarde vir geld en word by ons aanbeveel.
Oceanview het 'n pragtige uitkyk en vriendelike en hulpvaardige personeel. Die kos wat die hotel voorberei is ook verskriklik lekker.
Goeie maaltye, goeie diens en mooi uitsigte. Ons het drie nagte daar oorgebly en, behalwe vir die reën en die piepklein strand, die hotel rustig en goed versorg gevind.
Beveel definitief aan vir mense wat hou van die natuur en nie bang is vir diere wat die pad vol staan nie.
Ons het 'n kamer vir drie persone gedeel met ons volwasse dogter. Die kamer was ruim en gemaklik en skoon en word gediens. Vriendelike personeel en komplimente aan die kok vir heerlike etes. Baie dankie.
Hierdie was 'n 3-ster gegradeerde hotel, en ek hoop eintlik hulle kry 4 sterre. Ons is verras met die ruim kamers, die gratis toegang to GOEIE internet in al die kamers en absolute fantastiese maaltye. Die pad na Koffiebaai is natuurlik nie so goed nie (baie slaggate maar geteer), en vir die baie sosiale mense is daar nie baie ander aantreklikhede nie, maar ons het die "Spa-ervaring" geniet (klein maar ge-train), die loop langs die see (en as dit somer was sou ons lekker kon swem). As jy langer bly kan jy van die staproetes doen. Wenk: As jy kies vir 'n "Sea-view" kamer, maak seker jy kry een van die kamers op die foto (webblad), want daar is "Sea-view" kamers wat nie so naby aan die see is nie. Ons sal dit vir enige iemand aanbeveel.